Source: https://www.postimees.ee/4439347/arimees-henry-kallase-lootus-kohtu-alt-paaseda-sai-tagasiloogi
Timestamp: 2018-03-22 10:20:19+00:00
Document Index: 2903740

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

Ärimees Henry Kallase lootus kohtu alt pääseda sai tagasilöögi - Eesti - Postimees: Värsked uudised Eestist ja välismaalt
Ärimees Henry Kallase lootus kohtu alt pääseda sai tagasilöögi
14. märts 2018, 17:53
Henry Kallas kohtus
Kui tänavu jaanuaris vabastas Harju maakohus luksusliku elustiiliga avalikkuse tähelepanu pälvinud ärimehe Henry Kallase kohtu alt, siis Tallinna ringkonnakohtu kolmapäevase lahendiga see määrus tühistati.
22. jaanuaril lõpetas Harju maakohus peaaegu viis aastat kestnud menetluse ärimees Henry Kallase (28) rahapesu asjas, ühtlasi vabastas kohus aresti alt kaheksa korterit, sportauto Lamborghini Aventador ja kuuekohalise summa sularaha, kirjutab Eesti Ekspress toona. Samuti mõistis kohus riigilt välja umbes 50 000 eurot menetluskulusid. Ka jättis kohus riigi kanda arestitud kinnisvara ja sõiduki hoiu- ja hoolduskulud vastavalt 30 000 euro ja 20 000 euro ulatuses.
Riigiprokurör Steven-Hristo Evestus on lubanud maakohtu otsuse vaidlustada ning kolmapäeval saatiski teda Tallinna ringkonnakohtus edu. Teise astme kohus tühistas maakohtu 22. jaanuari määruse ja saatis kaasuse maakohtule kohtuliku menetluse jätkamiseks samas kohtukoosseisus.
Maakohus on käesolevas asjas menetluse lõpetanud eelistungil ilma, et oleks asunud asja sisuliselt arutama ning tõendeid hindama. Ringkonnakohus aga leidis, et rahapesu süüdistus ning eelkuriteo süüdistus ei saa oma sisult ega mahult olla kokkulangevad ja prokurör peab asja menetlemisel avama detailselt eelkuriteo faktilised asjaolud ning esitama tõendid rahapesule eelneva kuritegeliku tegevuse sisu kohta. Seega saadab ringkonnakohus kriminaalasja maakohtule tagasi uueks arutamiseks samas kohtukoosseisus.
Riigiprokuratuur on esitanud kohtule tõendina Kallase kohta Soomes toimunud kriminaalasja materjalid. Need käsitlesid seda, kuidas Kallase firmad andsid Soomes laenu ilma nõutava registreeringuta ja teenisid seeläbi ebaseaduslikku tulu. Kuna uuritav kuritegu oli menetluse ajaks aegunud, mõistis Helsingi linnakohus Kallase 2016. aastal õigeks. Helsingi kohus menetles sisuliselt vaid vara konfiskeerimist, mille aegumine ei olnud saabunud.
Poliitika EKRE hakkab Ida-Virumaal organisatsiooni üles ehitama Loe artiklit
Maa Elu Loom söögilaual vaheldust ei taha Loe artiklit
Maa Elu Eesti loomakasvatajad on tuntud uuendusmeelsuse poolest Loe artiklit
Maa Elu Oskajat ehitajat ja ehituskaupa on igal pool vaja Loe artiklit
Maa Elu Vihmaussid söövad riideprügi kompostiks Loe artiklit
Eesti President esitab Eesti Panga nõukogu esimeheks ilmselt taas Mart Laari 14 Loe artiklit
Eesti Saaremaa loodushuvilised püüavad karu pildile saada Loe artiklit
Eesti «Pealtnägija»: tselluloositehase arendajad taotlesid valitsuselt avalikku toetust 18 Loe artiklit
Arvamus Margus Tsahkna: Keskerakonna tõehetk saabub 9. mail 8 Loe artiklit
Arvamus Lauri Hussar: kes tappis Elaine Herzbergi? 3 Loe artiklit